
Hindi titigil ang mamamayan 
sa paglaban sa pakanang Cha-cha 


himeng Arroyo sa pagpipilit nitong itulak ang 

Cha-cha (charter change o pagpapalit ng konsti- 
tusyon) bago ang eleksyon sa Mayo 2007. Isa-isang 
nauunsyami ang mga pinapakana nitong pamamaraan 
para matupad ito. 

Una'y ibinasura ng Korte Suprema ang pekeng 
people's initiative na naglayong baguhin ang saligang 
batas sa pamamagitan ng petisyon umano ng milyun- 
milyong mamamayan. Nalantad ito bilang malaking 
panloloko ng mga alipures ni Arroyo. 

Makaraang maudlot ang pekeng people's initiative, 
ilang linggo lamang ang lumipas ay sinikap namang ilu- 
sot ng mga galamay ni Arroyo sa Kongreso ang “pina- 
simpleng constituent assembly” o “con-ass” na pumu- 


pwera sa Senado, pasa- NG 

gasang “magtatrans- GOB 

porma ng Mababang a! Wy 
PN NG 


Kapulungan tungo sa 
A2 PRA 


Ç iira a ang mga kabiguang tinatamo ng re- 


asembliyang magba- 
bago sa 

anyo ng 

gubyerno 
mula presiden- 
syal tungong par- 
lamentaryo at mag- 
papaliban sa regular 
na eleksyon sa Mayo 
tungong Nobyembre sa 
ilalim na ng sistemang 
parlamentaryo. 


Mga tampok 
sa isyung ito... 


Cha-cha, sinalubong 
PAHINA 3 


ng protesta 


Karapatan ng Pilipinas 
na ibilanggo si Smith 


Harap-harapang binaluktot ng maka-Arroyong mga 
kongresista ang batas at establisadong mga proseso 
para maipilit ito. Ang kanilang napakagarapal na ma- 
nipulasyon at pambabraso para ipilit ang “pinasim- 
pleng con-ass” ay umani ng matinding galit at mari- 
ring pagbatikos ng malawak na hanay ng mamama- 
yan. Nagbanta ang iba't ibang sektor ng paglulunsad 
ng walang patid na malalaking protesta na makapag- 
tutulak na sa rehimen sa bingit ng pagbabagsak. Na- 
pilitan si Arroyo na ipagpaliban muna ang “con-ass” 
para mapahupa ang kumukulong galit ng mamamayan. 

Gayunpaman, sinikap pa rin ni Arroyo na kumam- 


Kasunduang 
pangkapayapaan 


PAHINA 5 sa Nepal PAHINA 8 


byo at agad namang itinulak ng 
mga sugo ng Malakanyang ang pas- 
pasang constitutional convention. 
Iminungkahi nila ang paghahalal 
ng mga delegado para rito sa dara- 
ting na Mayo kasabay ng regular na 
eleksyon. 

Di na ito pinalampas ng nagpu- 
puyos na taumbayan. Bistado na 
nilang nasa likod ng ganitong ka- 
garapal at kabuktot na mga mani- 
pulasyon ang pagnanasa ng kam- 
pong Arroyo na makapangunyapit 
pa sa poder. Mula nang pumutok 
ang iskandalo hinggil sa “Hello 
Garci” tapes ay naging saksi na ang 
mamamayan sa sunud-sunod na ka- 
sinungalingan, maruruming mani- 
obra, garapalang pambabraso at 
lantarang pandarahas ng naghaha- 
ring pangkating Arroyo para maka- 
panatili ito sa kapangyarihan. 

Gayon na lamang ang pagkuku- 
mahog ng naghaharing pangkatin 
na isagasa ang Cha-cha at kansela- 
hin ang nalalapit na halalan dahil 
sa laki ng takot ni Arroyo na ma- 
lampaso ang kanyang mga kaalya- 
do kapag matuloy ang eleksyon sa 
Mayo. Kapag nawala sa kamay niya 
ang mayorya sa Kongreso, ma- 
giging bulnerable siya sa pani- 
bagong serye ng mga prosesong li- 


gal na tiyak na isusulong ng kan- 
yang mga karibal sa pulitika, pati 
ng mga demokratikong pwersa at 
iba pang grupong sukang-suka na 
sa rehimeng Arroyo. 

Hindi na niya basta-basta ma- 
pagtatakpan ang mga kaso ng lan- 
sakang pandarambong, malawakang 
pandaraya sa eleksyon ng 2004, 
brutal na pagpaslang sa mga lider at 
myembro ng mga demokratikong or- 
ganisasyon at paghahasik ng lagim 
sa hanay ng malawak na masa ng 
sambayanan. Mawawalan na siya ng 
pananggalang sa susunod na kasong 
impeachment na isasampa laban sa 
kanya. Lubusan siyang mahihiwalay 
at manganganib na mapatalsik at 
mapatawan ng karampatang kaparu- 
sahan. 

Bukod sa pagpapataw ng batas 
militar at pagpapairal ng lantarang 
pasistang paghahari, ang Cha-cha 
na lamang ang tanging natitirang 
paraan para malampasan ni Arroyo 
ang bangungot na ito. Desperado 
siyang sumasandig dito para maka- 
pagpanatili sa kapangyarihan, ma- 
takasan ang mga pananagutan niya 
sa mamamayan, patuloy pang ma- 
kapandambong at makapagpatupad 
ng ibayong mapanupil na mga hak- 
bang upang madurog ang kanyang 


mga kalaban. Para makatiyak siya 
sa suporta ng amo niyang imperya- 
listang US, lubusan na niyang isu- 
subasta ang pambansang patrimo- 
nya at ibubukas nang husto sa da- 
yuhang panghihimasok at kontrol 
ang teritoryo, ekonomya at pulitika 
ng Pilipinas. 

Ang sunud-sunod na kabiguan 
ni Arroyo na maipilit pa rin ang 
Cha-cha bago ang eleksyon sa Ma- 
yo ay bunga ng walang humpay na 
pagtutol ng malawak na mamama- 
yan at paglaban nila sa iba't ibang 
larangan---sa korte, sa parlamento, 
sa midya at iba't iba pang porum at 
higit sa lahat, sa lansangan. 

Masigasig at puspusang kumi- 
los ang mga patriyotiko't demokra- 
tikong pwersa, oposisyonistang an- 
ti-Arroyo, iba't ibang simbahan at 
iba pang napupukaw na mamama- 
yan. Ipinararating nila ang kani- 
lang matinding pagkasuklam sa ka- 
sakiman sa kapangyarihan ng 
pangkating Arroyo, sa ubod nang 
bulok nitong pamamalakad, sa ma- 
lupit na pagsupil sa mga batayang 
karapatan at sukdulang panganga- 
yupapa sa dayuhang kapangyarihan 
at interes. 

Batid ng napukaw nang mama- 
mayan na hindi titigil ang rehi- 
meng Arroyo sa kahahanap ng pu- 
wang para muling buhayin ang ma- 


Nilalaman 

kailang ulit nang pinapatay na is- 
kemang Cha-cha. Katunayan, mata- 
pos niya sabihing isasaisantabi 
muna ang Cha-cha ay kaagad na 
bumaligtad si Arroyo at nanawagan 
nitong Disyembre 19 ng pani- 
bagong “people's initiative” sa Ene- 
ro. Ipinagkamali niyang palatanda- 
an ng paghupa ng galit ng mama- 
mayan ang di paghantong sa gahi- 
ganteng demonstrasyon ng anti- 
Cha-cha na prayer rally sa Luneta 
noong Disyembre 17. 

Samantala, sakaling muli itong 
maunsyami at matuloy pa rin ang 
eleksyon sa Mayo, dadayaing muli 

Ang Ang Bayan ay inilalabas sa wi- Cha-cha, sinalubong ng protesta 3 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 5 
kami sa pamamagitan ng email sa: Matatagumpay na opensiba 


angbayan@yahoo.com Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Karapatan ng Pilipinas na ibilanggo 
si Smith 

Myembro ng Suara Bangsamoro, 
dinukot 


Mag-asawa, nagpakamatay dahil 
sa tortyur 

Komprehensibong kasunduang 
pangkapayapaan, pinirmahan sa 
Nepal 

Pakanang Cha-cha, sinalubong ng serye 
ng mga kilos protesta 


nig ng bansa ang ipinagpipilitang Cha-cha (charter change) ng re- 


Gia nab ng sunud-sunod na mga kilos protesta sa iba't ibang pa- 


himeng Arroyo at mga alipures nito sa Kongreso. Naganap ang su- 
nud-sunod na pagkilos nitong mga huling linggo para ipamalas ng sam- 
bayanang Pilipino ang kanilang matinding pagtutol sa pinapakana ng 
Malakayang na ilusot ang isang konstitusyong magpapanatili kay Arroyo 
sa poder kundi man sa pamamagitan ng constituent assembly (con-ass) ay 
sa pamamagitan ng constitutional convention (con-con). 


Ang malawakang prayer-rally sa 
Luneta nitong Disyembre 17 na pi- 
namunuan ng (Catholic Bishops 
Conference of the Philippines 
(CBCP) at sinuportahan ng Bagong 
Alyansang Makabayan at iba't ibang 
mga demokratikong organisasyon, 
National Council of Churches of the 
Philippines at ibang organisasyong 
relihiyoso at pati mga mambabatas 
at lider ng oposisyon ay palatanda- 
an ng pagpupuyos pa rin ng mama- 
mayan sa kabila ng pagtatangka ng 
mga galamay ni Arroyo na pahupain 
ang kanilang galit at idiskaril ang 
pagkilos. Matapos mapilitang isai- 
santabi ang pakanang Cha-cha, des- 
peradong kinukumbinsi ng Malaka- 
nyang ang iba't ibang tumututol na 
sekta ng simbahan at ang malawak 
na mamamayan na huwag nang itu- 
loy ang nakatakdang prayer-rally da- 
hil patay na umano ang Cha-cha. 

Sa kabila nito, dumalo pa rin 
ang laksa-laksang mamamayan mu- 
la sa iba't ibang sektor. Ito'y sa ka- 


“Editoryal....,” mula pahina 2 


ni Arroyo ang halalan upang mati- 
yak na nasa panig pa rin niya ang 
mayorya sa Kongreso at mga lokal 
na gubyerno. Pipilitin din niyang 
madagdagan ang kanyang mga ka- 
panalig sa Senado. Dadanak ang 
dugo, bubwelo ang dahas at magli- 
lipana ang perang panuhol sa Mayo 
2007 para makuha ni Arroyo ang 
mayoryang ito. 

bila rin ng maraming mga restrik- 
syong ipinataw ng mga pulis sa 
mga dadalo rito, mga bulaang 
kwento tungkol sa bantang pang- 
gugulo umano ng mga terorista at 
bantang aarestuhin ang sinumang 
aakyat sa entablado at babatikos 
sa rehimeng Arroyo. Bago ito, nag- 
tipon bandang alas-10 pa lamang 
ng umaga at nagdaos ng programa 
sa Liwasang Bonifacio ang mga ka- 
sapi ng Bayan Muna, Anakpawis, 
Gabriela Women's Party, BAYAN at 
mga alyadong organisasyon tulad 
ng Kilusang Mayo Uno, Kilusang 
Magbubukid ng Pilipinas, LFS, 
Anakbayan, COURAGE at ibang 
progresibong organisasyon. Mula 
rito ay nagmartsa sila patungong 
Luneta para sumanib sa mas mala- 
king rali sa hapon. Sabay ding nag- 
daos ng prayer-rally sa mga diocese 
ng simbahang Katoliko sa Calamba, 
Laguna at Cavite City. Sa Cebu City, 
pinangunahan ng JIL, Philippine 
Independent Church at iba pang 


Punung-puno na ang bayan at 
sukdulan na ang pagkasuklam ng 
malawak na mamamayan sa rehi- 
meng Arroyo. Ibayong malinaw at 
dumadagundong ngayon ang mari- 
ing pagtutol ng iba't ibang sektor 
ng malawak na mamamayan sa is- 
kemang Cha-cha at sa patuloy na 
paghahari ng rehimeng Arroyo. Si- 
mula lamang ng papataas na antas 
ng pagtutuos ang serye ng mga 
pagkilos nitong Disyembre. Maa- 


sektang Protestante ang pagkilos. 

Matapos ang prayer-rally, nag- 
martsa patungong Palasyo ng Mala- 
kanyang ang libu-libong kasapi ng 
partidong Bayan Muna, BAYAN at 
mga alyadong organisasyon nito. 
Dala-dala nila ang mga sulo, istri- 
mer at plakard na kumukundena sa 
garapalang pagtatangka ng kam- 
pong Arroyo na baluktutin ang ba- 
tas at mga proseso para maipilit ang 
pakanang Cha-cha. Ipinanawagan 
nila ang pagpapatalsik sa rehimeng 
gahaman sa kapangyarihan. Hindi 
sila nakatuntong sa makasaysayang 
Tulay ng Mendiola nang harangin si- 
la ng mga pulis sa Morayta. 

Bago simulan ng mga alipures 
ni Arroyo ang pagpupulong para sa 
con-ass ay nagtayo na ng mga tol- 
da ang mga magsasakang kasapi ng 
KMP sa paligid ng Batasan Complex 
upang magpahayag ng kanilang 
protesta. Kinabukasan, Disyembre 

asahan ang tuluy-tuloy at papalaki 
pang mga pagkilos ng lahat ng mga 
pwersang rebolusyonaryo, patriyo- 
tiko, demokratiko at iba pang 
pwersang anti-Arroyo at ng mala- 
wak na masa ng sambayanan para 
labanan at biguin ang imbing pa- 
kanang Cha-cha. Hindi titigil ang 
mamamayan sa paglaban sa pagha- 
haring Arroyo at mga pagpapakana 
nito hangga't hindi ito lubusang 
nawawakasan. JAB 

Paninindigan ni Judge Pozon 


Karapatan ng Pilipinas na ibilanggo si Smith 


Regional Trial Court (MCRTC) ang karapatan ng Pilipinas na ibilang- 


Pawan ni Judge Benjamin Pozon ng Branch 139 ng Makati City 


go si Lance Corporal Daniel Smith, ang Amerikanong sundalong na- 
hatulan sa Subic rape case. Ibinasura muli ni Pozon nitong Disyembre 13 
ang petisyong inihain ng abugado ni Smith na ilipat siya sa kustodiya ng 
US. Alinsunod sa desisyong ito, mananatili si Smith sa Makati City Jail. 
Noong Disyembre 4, hinusgahan ni Pozon si Smith na maysala ng pang- 
gagahasa at hinatulan siya ng habambuhay na pagkabilanggo. 


Kaagad-agad ay iginiit ng mga 
upisyal ng US Embassy na sila da- 
pat ang mangalaga kay Smith. Isi- 
nangkalan nila ang mga probisyon 
ng Visiting Forces Agreement na 
anila'y nagbibigay sa kanila ng ka- 
rapatan na hawakan si Smith ha- 
bang hindi pa tapos ang “prose- 
song hudisyal.” 

Hindi naman nagdalawang- 
isip ang Department of Justice 
(DOJ) at ang Department of For- 
eign Affairs (DFA) sa pagsuporta 
at mistulang pag-aabugado para 
sa US. Isang pinagsanib na pahay- 
ag ang inilabas nina US Ambassa- 
dor Kristie Kenny at DOJ Secretary 
Raul Gonzalez na nagsasaad ng 
kaisahang ipailalim si Smith sa 
awtoridad ng US. 

Ibinasura ni Judge Pozon ang 

12, nagmartsa ang 25,000 kasapi 
ng BAYAN at Laban ng Masa tu- 
ngong Batasan Complex. Hinarang 
sila ng mga anti-riot police bago pa 
man dumating sa gusali. Samanta- 
la, nag-walk out ang Senate Em- 
ployees Union na may 1,700 kasa- 
pi. Ayon sa kanila, gagawin nila ito 
araw-araw hanggang sa maibasura 
ang Cha-cha. 

Kahit inilipat sa Disyembre 17 
ang nakatakdang prayer-rally noong 
Disyembre 15 dahil inireserba na 
ang Luneta para sa Philippine Ga- 
ming Corporation (Pagcor) na pina- 
lalabas na may naunang aplikasyon, 

pahayag na ito at hindi siya nati- 
nag sa presyur ng US, DOJ at DFA. 
Pinanindigan niya na ang Pilipi- 
nas ang siyang dapat pumili ng 
bilangguan kung saan ikukulong 
si Smith. Aniya, hindi na aplikable 
ang sinasabing probisyon ng VFA 
dahil natapos na ang “prosesong 
hudisyal” nang mahusgahan si 
Smith sa panggagahasa kay “Nico- 
le.” Sinabi rin ni Judge Pozon na 
hindi awtorisado ang DOJ na pu- 
masok sa isang kasunduan sa gu- 
byerno ng US dahil ang pangulo 
lamang ng bansa ang may kapang- 
yarihan nito. 

Sa pagpanig ng DOJ sa US ay 
lalong naging malinaw ang kawa- 
lan nito ng malasakit sa bikti- 
mang si “Nicole” at sa interes ng 
mamamayang Pilipino. 


itinuloy pa rin ang mga kilos protes- 
ta sa iba't ibang panig ng bansa. 
Nagdaos ng mga rali sa mga diocese 
ng Novaliches, Quezon City; Malo- 
los, Bulacan, at Balanga, Bataan. 
Mga 5,000 relihiyoso, propesyu- 
nal at estudyante ang nagmartsa sa 
mga pangunahing kalsada ng Da- 
gupan City bago sila nagtipon sa 
plasa. Sa Negros, umabot sa 30,000 
ang dumalo sa mga syudad ng Baco- 
lod, Kabankalan, San Carlos, Cadiz 
at Escalante sa Negros Occidental at 
Guihulngan sa Negros Oriental. Sa 
Iloilo City, nagmartsa sa panguna- 
hing lansangan ng lunsod ang mahi- 
git 1,000 kasapi ng BAYAN at Laban 
ng Masa bago sumama sa prayer-ral- 


Muli ring naunsyami ang apila 
ng abugado ni Smith noong Disyem- 
bre 15 na ipabaligtad sa Court of 
Appeals (CA) ang kautusan ni Judge 
Pozon at ibalik sa US Embassy ang 
kustodiya kay Smith. Ibinasura ito 
ng CA nitong Disyembre 19 sa ba- 
tayang hindi ito napapanahon dahil 
hindi pa napatunayan na arbitraryo 
at despotiko ang paghatol ni Judge 
Pozon. Taliwas sa petisyon ni Smith, 
naniniwala ang CA na wala siyang 
daranasing permanenteng kapaha- 
makan habang siya'y nananatili sa 
Makati City Jail. Anito, naisagawa 
na ang paglilitis kung saan kinilala 
ang lahat ng mga karapatan ng no- 
o'y akusado. 

Sa Disyembre 25, maghahapag ng 
petisyon si "Nicole," kasama ang mga 
dating senador na sina Sen. Jovito 
Salonga at Wigberto Tañada, upang 
hilingin sa CA na ipasa nito sa Korte 
Suprema ang kaso kaugnay sa pagta- 
takda ng kustodiya kay Smith dahil 
labag na sa konstitusyon ng Pilipinas 
ang gustong mangyari ng US at ang 
usaping ito ay lampas na sa huris- 
diksyon ng CA. [AB] 


ly na idinaos ni Archbishop Angel 
Lagdameo, presidente ng CBCP. Nag- 
martsa rin ang 800 katao sa Roxas 
City. 

May mga pagkilos din sa Kida- 
pawan, North Cotabato at Marbel, 
South Cotabato: Ozamis City, Caga- 
yan de Oro; at Digos, Davao del Sur. 

Sa sobrang takot ni Arroyo, ini- 
utos niya ang pagtatayo ng mga 
tsekpoynt sa mga daan papasok ng 
Metro Manila. Anim na libong tropa 
ang itinalaga sa Luneta habang ang 
iba ay ipinakat sa mga estratehi- 
kong lansangan. Maliban pa ito sa 
mga tropang militar na nakapaligid 
sa Malakanyang na nagmistulang 
garison noong araw na iyon. JAB 


ANG BAYAN Disyembre 21, 2006 


7 patay sa loob ng 
dalawang linggo 


itong aktibista ang pinaslang ng mga death squad 
P- rehimeng Arroyo sa iba't ibang bahagi ng bansa #4 

nitong nakaraang dalawang linggo. Kabilang dito “ 
ang isang myembro ng Partidong Suara Bangsamoro, mga 
lider-unyonista sa Cavite at Mindanao, isang lider ng 
AnakBayan, dalawang myembro ng Bayan Muna, 
isang lider ng lokal na organisasyong masa at 
isang abugado ng karapatang-tao. 
Tatlong aktbista ang nasugatan sa. 


mga pang-aatake at isa ang | 
dinukot. 


Sa dami ng mga lider at myembro 
ng mga progresibong organisasyong pinapas- 
lang sa Cagayan Valley ay napabilang na 
ang rehiyon sa hanayan ng Central Luzon, “ 
Bicol at Southern Tagalog na may pi- 
nakamaraming biktima ng pampuliti- 


kang pamamaslang. 


Disyembre 18. Dinukot ng tat- 
long armadong lalaking naka-fa- 
tigue at nakabonet ang sugatang si 
Rahman Camili, 34, myembro ng 
Suara Bangsamoro mula sa kanyang 
bahay sa Barangay Madaum, Tagum 
City. Sapilitang pumasok sa ka- 
nyang bahay nang alas-2:20 ng 
madaling araw ang mga salarin at 
tinutukan ang asawa niya. Nang 
makita ng mga berdugo si Camili ay 
bigla siyang binaril sa paa at tiyan 
at kinaladkad palabas. Isinakay si- 
ya sa isang kulay berdeng van na 
may plakang LFV-678. Ayon sa mga 
saksi, umabot sa 20 lalaking naka- 
full battle gear at nakasuot ng itim 
ang pumaligid sa bahay ni Camili. 

Disyembre 17. Namatay sa os- 
pital si Gerson Lastimoso, myembro 
ng Nagkahiusang Mamumuo sa Su- 
yapa Farm (NAMASUFA) matapos 
siya masugatan nang ambusin siya 
at apat pang kapwa unyonista sa 
Crossing Alegria, Compostela, Com- 
postela Valley noong Disyembre 15 
ng umaga. Kasama ni Lastimoso na 

PANANALANTA NG PASISTANG ESTADO 


inambus ang mga upisyal ng unyon 
na sina Vicente Barrios, presidente: 
Andres Lagare, bise presidente: at 
Aldin Cortez, board member, at si 
Doniglenn Sundon, myembro ng 
NAMASUFA. Bahagyang nasugatan 
sa pananambang sina Barrios at 
Cortez samantalang kritikal ang ka- 
lagayan ni Sundon. Papasok sa tra- 
baho ang mga biktima sa Fresh Ba- 
nana Agricultural Corp. (FBAC) 
Packing Plant 90 nang sila'y pagba- 
barilin. 

Matatandaang patuloy ang hid- 
waan ng mga manggagawa at ma- 
neydsment sa FBAC na pagmamay- 
ari ng Andres Soriano Group at ma- 
tagal nang nakatatanggap si Barri- 
os ng mga pagbabanta sa kanyang 
buhay. Ipinaglalaban ng unyon na 
bayaran ang cost of living allow- 
ance, holiday pay, service incentive 
at iba pang benepisyo ng mga 
manggagawa. 

Sa araw ding ito ay binaril at 


n 


tinamaan sa paa si Roque 
France, 64, kahahalal la- 
mang na tagapangulo ng 
Dagup Igurut Asosasyon. 
f Pinagtangkaan ang buhay ni 

France sa harap ng kanyang 
bahay sa Cabiraoan, Torkia, 
Gonzaga, Cagayan habang pa- 
punta siya sa rali laban sa Cha- 
cha na inorganisa ng mga mili- 
tanteng grupo sa prubinsya. 
Disyembre 13. Pinaslang 
Å ng anim na sundalo ng 21st 
\ IB si Nelson Asocena, 19, 
myembro ng AnakBayan at 
f Caguimongan at tagapangulo 

ng Sangguniang Kabataan sa 
bayan ng Rizal, Cagayan. Ay- 
on sa kanyang mga kapatid, pi- 
naulanan ng bala si Asocena ng 
mga sundalo na kunwa'y makiki- 
inom ng tubig sa kanilang bahay sa 
Barangay San Juan, Rizal, Cagayan. 

Ayon sa Kilusang Magbubukid 
ng Pilipinas (KMP), kapatid na or- 
ganisasyon ng Caguimongan, tatlo 
pang lider ng KMP sa Cagayan--si- 
na Pasciano Payay, Albert Himmi- 
wat at Vilma Mangili--ang mahig- 
pit na minamanmanan ng militar at 
pinangangambahang tatargetin na 
rin ng death squad. 

Disyembre 12. Pinagbabaril 
ng dalawang lalaking nakamotor- 
siklo si Gil Gojol, isang abugado ng 
karapatang-tao, at ang kanyang 
drayber na si Danilo France noong 
alas-9:45 ng umaga sa Sityo Nadu- 
yan, Barangay Payawin, Gubat, 
Sorsogon habang pabalik na ang 
dalawa sa Sorsogon City mula sa 
isang pagdinig. Si Gojol, na sam- 
pung taon nang humahawak ng 
mga kaso ng paglabag sa karapa- 
tang-tao ay naging abugado ni 
Danilo Borjal noong 1996 at ni So- 
tero Llamas. Si Borjal ay konsultant 
ng National Democratic Front sa 
usapang BB pangkapayapaan sa 
kasalukuyan. Si Llamas naman ay 

dating lider-rebolusyonaryo sa Bi- 
col na pinaslang noong Mayo. Sa 
isang panahon, inalok si Gojol na 
maging abugado ng NDFP sa 
negosasyon. Siya rin ang abugado 
ng mamamayang bumabatikos sa 
pagmimina ng Lafayette sa Rapu- 
Rapu, Albay. 

Hinarang ng mga berdugo ang 
van na sinasakyan ng mga biktima 
at unang pinatay ang drayber. Na- 
kababa pa si Gojol at nakatakbo 
subalit nadapa siya nang masuga- 
tan. Nilapitan siya ng mga berdu- 
go at binaril sa ulo, na agaran ni- 
yang ikinamatay. 

Noong araw ding iyon ay pina- 
tay ng mga berdugong sakay ng 
motorsiklo si Renato Estrella, 58, 
kapitan ng Barangay Atlag, Malo- 
los City at myembro ng Bayan Mu- 
na (BM). Malaon nang pinagba- 
bantaan ng militar si Estrella dahil 
sa kanyang pagtutol sa militarisa- 
syon ng kanyang barangay at pag- 
suporta sa mga aktibidad ng BM at 
iba pang progresibong organisa- 
syon. 

Disyembre 11. Pinagbabaril ng 
dalawang elemento ng death squad 
si Crisanto Frivaldo, myembro ng 
BM, sa kanyang bahay sa Irosin, 
Sorsogon. Si Frivaldo ay nakababa- 
tang kapatid ni Max Frivaldo, kon- 
sehal ng Irosin at myembro rin ng 
BM na pinatay noong Enero 2006. 

Noong araw ding iyon ay pinas- 
lang si Jesus “Butch” Servida, 36, 
dating bise-presidente ng Sama- 
hang Manggagawa sa EMI-Yazaki 
(SME) at isa sa mga lider ng Solida- 
rity of Cavite Workers. Pinagbabaril 
si Servida sa tapat mismo ng pabri- 
ka ng SME, isang pagawaan ng se- 
miconductors sa Barangay Anabu 
2A, Imus, Cavite. Nasugatan din sa 
naturang pamamaril ang kanyang 
mga kasama na sina Joel Sale, 32, 
dating myembro ng SME at Kenny 
Mari Severo, isang kontraktwal na 


empleyado ng kumpanya. 


Mag-asawa, nagpakamatay 
dahil sa matinding tortyur 


agpakamatay ang mag-asawang Librado at Martina Gallardo, 

mga lokal na lider ng United Methodist Church (UMC) sa Bara- 
ngay Conversion, Pantabangan, Nueva Ecija matapos sila paulit-ulit 
na pahirapan ng mga elemento ng 48th IB na nagparatang na mga 
tagasuporta sila ng Bagong Hukbong Bayan. 

Ayon sa salaysay ng kanilang mga anak sa mga myembro ng 
isang fact-finding mission ng UMC na nagpunta sa Nueva Ecija no- 
ong Nobyembre 8-10, tatlong ulit na dinampot, ininterogeyt at ti- 
nortyur ang mag-asawang Gallardo at kapatid ni Librado na si Mace- 
ra Villajuan noong Oktubre 9 at 10 at pilit pinatuturo ang kinala- 
lagyan umano ng isang M16, halagang P40,000 at mga dokumento 
sa kabila ng pagtatanggi nila ng anumang kaalaman tungkol dito. 

Pinakamatindi ang tortyur na inabot ni Librado. Matapos siya 
mainterogeyt noong umaga ng Oktubre 9 ay pinadalo siya sa isang 
pampublikong pulong kung saan siya itinuro sampu ng 40 pang mga 
tagabaryo na mga myembro umano ng Bayan Muna. Pagkatapos ng 
pulong ay dinala siya sa detatsment at pinagbubugbog siya sa dib- 
dib, ulo at leeg, sinakal at sinakluban ng plastik ang ulo para hindi 
makahinga. Sa sobrang pagpapasakit ay napatae siya sa kanyang sa- 
lawal. 

Pinakawalan siya subalit dinala muli ng mga sundalo si Librado 
at ang kanyang asawa kinabukasan sa kanilang detatsment. Muling 
ipinailalim sa tortyur si Librado. Nagbanta rin ang mga militar na 
papatayin ang buo niyang pamilya kung hindi siya aamin. 

Muling pinauwi si Librado subalit binalikan na naman silang 
mag-asawa sa kanilang bahay noong umaga ng Oktubre 11 at pini- 
pilit na magpunta sa detatsment. Kaysa pahirapan silang muli ay pi- 
nili ng mag-asawa na magpatiwakal sa pamamagitan ng pag-inom 
ng pestisidyo. Namatay sila bago sila makarating sa ospital. 

Ang salaysay ay nakapaloob sa ulat ng UMC na inilabas nitong 
Disyembre 5. AB 


syon ng International 


Human 


Si Servida ay pangatlo nang li- 
der ng unyon ng EMI-Yazaki na 
inambus sa loob ng nakaraang da- 
lawang taon. 

Disyembre 10. Pinaghahalug- 
hog at pinagnakawan ng mga ele- 
mentong paniktik ng AFP ang upi- 
sina ng Bayan Muna sa Midsayap, 
North Cotabato. Ninakaw ng mga 
sundalo ang isang kompyuter, mga 
disket at mga dokumento. Itinaon 
ng mga salarin ang panloloob sa 
upisina nang dumalo sa selebra- 


Rights Day sa Kidapawan (City ang 
mga istap nito. 

Disyembre 8. Sapilitang pi- 
nauwi ng gubyernong Arroyo si 
Brian Campbell, isang Amerikanong 
abugado ng mga manggagawa. Da- 
dalo sana si Campbell sa mga akti- 
bidad at mga kilos protesta kaug- 
nay ng ika-12 na ASEAN Summit sa 
Cebu. Kararating pa lamang niya sa 
Ninoy Aquino International Airport 
nang siya'y sapilitang pasakayin sa 
eroplano pabalik sa Hongkong. W 

SA IBAYONG DAGAT Q i P 


Komprehensibong kasunduang 


pangkapayapaan, pinirmahan sa Nepal 


Pangkapayapaan sa pagitan ng Communist Party of Nepal-Maoist at 
ng bagong gubyerno ng Nepal. Ito ang bunga ng pitong-buwang ne- 
gosasyon at tigil-putukan mula nang matagumpay na ibagsak ang absolu- 
tong monarkiya ni Haring Gyanendra. Ang kasunduan ay pinirmahan nina 
Kasamang Prachanda (Pushpa Kamal Dahal), tagapangulo ng CPN-M at Gi- 


Perser nitong Nobyembre 22 ang Komprehensibong Kasunduang 


rija Prasad Koirala, Prime Minister ng Nepal. 


Ayon sa CPN-M, sa pagpirma sa 
kasunduan ay tinatapos ang pina- 
munuan nitong 11-taong digmang 
bayan sa Nepal, na nagdulot ng pi- 
nakamabibigat na bigwas laban sa 
paghaharing Gyanendra. Malawak 
na kanayunan ng Nepal ang sinak- 
law ng Pulang kapangyarihan sa pa- 
mumuno ng CPN-M at kontrol ng 
People’s Liberation Army (PLA). Ang 
tagumpay sa paglaban at pagbabag- 
sak sa paghaharing Gyanendra ay 
bunga ng mahusay na pamumuno 
ng CPN-M at pagkilos ng mga rebo- 
lusyonaryong pwersa at mamama- 
yan ng Nepal upang puspusan, tu- 
luy-tuloy at mahusay na maisulong 

ang rebolusyonar- 
f yong armadong paki- 
pj kibaka, madagundong 

na kilusang masa at 
malawak na nagkakai- 
sang prente. 
Noong No- 
byembre 
2005, 


nahan ng 
ang 
pag- 

buo ng isang malawak na nagkakai- 
sang prente ng iba't ibang mga de- 
mokratikong partidong nakaupo sa 
parlamentong binuwag ni Gyanen- 
dra. Pumaloob dito ang CPN-M at 
pitong parlamentaryong partidong 
anti-monarkiya. Sa pamamagitan 
nito, ibayong napalawak ang pagka- 
kaisa ng mamamayan ng Nepal, lu- 
bos na nahiwalay si Haring Gyanen- 
dra at direktang napakilos ang mi- 
lyun-milyong mamamayan sa isang 
pag-aalsang tumungo sa pagwawa- 
kas ng monarkiya at pagbubuo ng 
isang demokratikong gubyerno. 
Nagpupugay ang Partido Komu- 
nista ng Pilipinas sa CPN-M, mga re- 
bolusyonaryong pwersa at mamama- 
yan ng Nepal sa pagkakamit ng 
maniningning na tagumpay na ito. 


Mga potensyal sa pagsusulong 
ng mga demokratikong adhikain 
Nilalaman ng kasunduang pang- 
kapayapaang binuo ng CPN-M at gu- 
byernong Koirala ang pagpapatupad 
ng gubyerno ng Nepal ng mga adhi- 
kain ng mamamayan ng Nepal, na 
siyang pangunahing laman ng pro- 
grama ng CPN-M para sa demokrati- 
kong rebolusyon. 
Ayon sa CPN-M, winawaka- 
Mr. everest Sam Ng kasun- 
Gary duan ang 
f 238-taong 
a paghaharing 
\ pyudal sa Ne- 
pal at pinapa- 


wi ang “anumang awtoridad sa pa- 
mamahala” ng monarkiya sa bansa. 
Isinasaad rin nito ang pagsasagawa 
ng mga hakbangin upang pawiin 
ang mga panlipunang suliraning na- 
kabase sa relihiyon, kasarian at cas- 
te!. Iniluluwal ng kasunduang ito 
ang sitwasyong hitik sa potensyal 
para sa demokratikong pagbabago. 
Kabilang sa mga pinagkaisahang 
partikular ng programang sosyo- 
ekonomiko ang transpormasyon ng 
ekonomya at lipunan upang waka- 
san ang lahat ng anyo ng pyudalis- 
mo. Susi rito ang patakaran ng 
“syentipikong programa sa reporma 
sa lupa” at “proteksyon at pagpa- 
paunlad ng mga pambansang indus- 
triya at mga rekurso.” Kabilang din 
sa mga napagkasunduan ang pagta- 
taguyod sa karapatan ng lahat ng 
mamamayan sa edukasyon, kalusu- 
gan, pabahay, empleyo at pagkain. 
Nakasaad rin sa kasunduan ang 
pagpapalaya sa lahat ng detenidong 
pulitikal at ang pagtitiyak na maka- 
babalik ang lahat ng pinalikas na 
mamamayan sa kani-kanilang mga 
komunidad. Iimbestigahan ng isang 
bubuuing komisyon ang malalalang 
kaso ng paglabag sa karapatang-tao 
at mga krimen laban sa sangkatau- 
han at magtatakda ito ng danyos 
para sa mga napinsalaan sa gera. 
Itinatakda ng kasunduan ang 
pagbubuo ng bagong gubyernong 
koalisyon ng lahat ng mga pwersang 
anti-monarkiya at antipyudal, kabi- 
lang ang mga pwersa ng CPN-M. Sa 
pagpasok ng CPN-M sa gubyernong 
koalisyon at paghawak nito sa ma- 
kabuluhang bahagi ng parlamento, 
nakikipagkaisa at makikipagtulu- 
ngan ang CPN-M sa iba't ibang de- 
mokratikong sektor upang maitulak 

ang mga pagbabagong panlipunan, 
maisulong ang reporma sa lupa at 
industriyalisasyon, 78 8 mapayabong 
ang demokrasya at maigiit ang 
pambansang kasarinlan at mga pa- 
takarang anti-imperyalista. 

Itinakda ng kasunduan ang pag- 
papatawag ng isang halalan sa Ma- 
yo 2007 para buuin ang Constituent 
Assembly na siyang pormal na mag- 
wawakas sa monarkiya at magbaba- 
langkas ng bagong konstitusyon pa- 
ra sa bubuuing koalisyong gubyer- 
no. Bubuuin ang isang bagong sis- 
temang pampulitikang “nagtatagu- 
yod sa mga karapatang-tao, kataru- 
ngang panlipunan at pagkakapan- 
tay-pantay, regular na eleksyon, ka- 
rapatan sa pamamahayag, paglahok 
ng mamamayan at iba pang demok- 
ratikong prinsipyo.” Ipatatawag 
pagkatapos nito ang panibagong 
halalan para buuin ang gubyerno. 
Sa lawak ng impluwensya at ka- 
pangyarihan ng CPN-M, malaki ang 
posibilidad na makakamit ng CPN-M 
ang mapagpasyang bahagi, kundi 
man ang aktwal na pamumuno, sa 
maihahalal na permanenteng gu- 
byernong koalisyon. 

Papaloob ang CPN-M sa isang 
interim o pansamantalang demokra- 
tikong gubyerno sa pamumuno ni 
Koirala habang di pa nabubuo ang 
bagong konstitusyon at di pa naida- 
raos ang eleksyon. Bukod sa pagpa- 
sok ng mga kinatawan ng CPN-M bi- 
lang mga ministro sa ehekutibong 
sangay ng gubyernong interim, ida- 
ragdag ang 73 kinatawan ng CPN-M 
sa parlamento na kinabibilangan ng 
209 na kinatawan mula sa mga de- 
mokratikong partidong anti-monar- 
kiya. Idaragdag din ang 48 kinata- 
wan ng “lipunang sibil” na sumu- 
porta sa pakikibaka laban sa monar- 
kiya. Sa gayong hatian, ang CPN-M 
ay lalabas na isa sa dalawang parti- 
dong pumapangalawa sa laki ng na- 
mumunong Congress Party ni Prime 


Minister Koirala. Magiging sinlaki 
ang bilang ng mga kinatawan 
ng CPN-M at ng Communist 
Party of Nepal-United 
Marxists-Leninists (CPN- 
UML), isang ligal na 
partidong pamparla- 
mento. 


Mga peligro sa kasundu- 
an 


nong koalisyon ay may 
malaking bentahe at potensyal para 
sa demokratikong reporma, huma- 
harap din ang CPN-M sa malalaking 
risgo at peligro, laluna kaugnay ng 
mga probisyon tungkol sa katayuan 
ng PLA at mga istruktura ng rebolu- 
syonaryong kapangyarihang pampu- 
litika at maging sa seguridad ng 
Partido at mga rebolusyonaryong 
pwersa. 

Sa pagpapaloob ng CPN-M sa 
bagong gubyerno, asahan na pus- 
pusang sisikapin ng mga reaksyuna- 
ryong pwersa sa loob at labas ng 
Nepal na lamunin, ikulong at pahi- 
nain ang CPN-M at mga rebolusyo- 
naryong pwersa sa mga istruktura, 
proseso, kalakaran at impluwen- 
syang burgis. Asahan ding gagawin 
ng mga reaksyunaryo at mga impe- 
ryalista ang lahat ng hakbangin--- 
marahas at hindi--upang mabaklas 
ang sandatahang lakas mula sa kon- 
trol ng Partido at pagkatapos ay to- 
do-todong atakehin ito at ang mga 
pinamumunuan nitong pwersa. May 
partikular ding interes ang US na 
maipwesto sa Nepal ang isang 
gubyernong maka-US para mabuo 
nito ang kontrol at impluwensya sa 
South Asia. 

Sa balangkas ng kasunduan, 
matitinding tunggalian ang posi- 
bleng sumiklab sa pagitan ng CPN- 
M at mga reaksyunaryo sa loob at 
labas ng bagong gubyerno at ng 


f sandatahang pwersa nito. Maaari 


itong ibunga ng isasagawang pagti- 
tipon ng lahat ng mga pwersa ng 
PLA sa mga takdang kampo, pagka- 
kandado ng kanilang mga armas, 
pagbabaklas ng mga istruktura 
ng rebolusyonaryong 
kapangyarihan, at pro- 


2A 
AS N j seso ng napagkasundu- 
N ang integrasyon ng PLA 


sa Nepal Army (ang dating 
Royal Nepal Army ng monarkiya 


Mak 
Habang ang pagpasok Cg i 
nito sa bagong gubyer- | na nasa kontrol ng bagong gu- 


byerno). Sa isang panig, tiyak na 
sisikapin ng mga reaksyunaryo na 
lusawin ang independyenteng ar- 
madong lakas ng CPN-M at ipailalim 
ang mga rebolusyonaryong pwersa 
sa armadong kontrol ng burgesya. 
Sa kabilang panig, malaking hamon 
sa CPN-M kung paanong mamaman- 
tine pa rin sa ganitong kalagayan 
ang absolutong pamumuno at inde- 
pendyenteng kontrol sa mga pwersa 
ng PLA at sikaping mapailalim sa 
impluwensya nito ang Nepal Army. 

Nakasaad sa kasunduan na ha- 
bang hindi pa naisasakatuparan 
ang pagsasanib nito sa Nepal Army, 
pananatilihin ang mga pwersa ng 
PLA sa pitong cantonment o mala- 
lawak na kampong militar sa iba't 
ibang lugar sa bansa. Ang kalakhan 
ng deklaradong armas nito ay ilala- 
gak sa mga nakakandadong imba- 
kan at ang susi ay kanilang haha- 
wakan. Pahihintulutan lamang si- 
lang hawakan ang mga armas na 
gagamitin sa pagbabantay sa mga 
nakakandong sandata nila. 

Ang pagkain at iba pang probi- 
syon at pangangailangan ng mga 
pwersa ng PLA sa mga kampo ay sa- 
sagutin ng gubyerno. Susubayba- 
yan ng mga kinatawan ng United 
Nations ang prosesong ito. Itutu- 
ring na iligal ang lahat ng iba pang 
armas na hindi hawak ng Nepal 
Army, kabilang ang mga patuloy na 
hahawakan ng mga milisyang bayan 

sa ilalim ng PLA. 

Ikakandado rin sa gayong para- 
an ang katumbas na bilang ng mga 
armas ng Nepal Army. Pero dahil 
mayroong 90,000 armas ang Nepal 
Army (tatlong ulit o higit pa kaysa 
sa mga regular na pwersa ng PLA), 
ang probisyong ito ng kasunduan ay 
sadyang mas nasa bentahe ng Nepal 
Army. Bukod rito, habang nagtata- 
gal, ang paglalagi ng PLA sa mga 
kampo ay maaaring magresulta sa 
pagkakahiwalay nito sa masa at 
mga kabisadong lugar ng paglaban, 
pagsandig sa gubyerno para sa ka- 
nilang pangangailangan, at posib- 
leng pagpurol at paghina sa kahan- 
daan sa rebolusyonaryong arma- 
dong pakikibaka. 

Sa kabilang panig, nakasaad sa 
kasunduan ang reoryentasyon at 
pagpapanibago ng istruktura ng Ne- 
pal Army “alinsunod sa mga demok- 
ratikong prinsipyo.” Idaraan sa “re- 
habilitasyon” ang mga mandirigma 
ng PLA at isasanib sa Nepal Army 
matapos silang masuri. Habang ma- 
aaring samantalahin ito ng CPN-M 
sa pamamagitan ng pagmumulat at 
pag-oorganisa sa hanay ng Nepal 
Army, tiyak na hindi ito basta-basta 
pahihintulutan ng mga militarista 
at ultra-reaksyunaryo sa militar at 
gubyerno ng Nepal, at maging ng 
mga imperyalistang may lumalaking 
interes ngayon sa Nepal. 

Kung hindi makukuha ng CPN-M 
ang kumand sa kabuuan ng pagsasa- 
nibing hukbo o kahit mapagpasyang 
impluwensya sa signipikanteng ba- 
hagi nito, at hindi rin mapananatili 
ng CPN-M ang independyenteng ab- 
solutong pamumuno sa mga pwersa 
ng PLA, may panganib na malunod 


sila sa loob ng Nepal Army at tulu- 
yan nang maglaho. 

Minamadali ng gubyerno ang 
pagkakandado ng mga armas ng 
PLA. Ginagamit ito ngayong kundi- 
syon bago ipaloob ang mga kina- 
tawan ng CPN-M sa gubyerno, na 
batay sa kasunduan ay dapat nagsi- 
mula na noon pang Disyembre 1. 
Mababalam pa ang pagpapatupad 
nito dahil ayon sa United Nations, 
maaantala nang ilang linggo ang 
pagdating ng kanilang mga kina- 
tawan sa Nepal. 

Nakasaad rin sa kasunduan ang 
pagbubuwag ng kapangyarihang 
pampulitikang itinayo at pinamu- 
munuan ng CPN-M, na siyang nangi- 
ngibabaw sa malalawak na rebolu- 
syonaryong base sa kanayunan. Sa 
isang panig, maaaring maipagpatu- 
loy ng CPN-M ang pamumuno sa 
mga pwersa at mamamayan sa mga 
baseng ito sa pamamagitan ng sari- 
ling pag-oorganisa ng Partido, pag- 
susulong ng kilusang masa at pag- 
tiyak na mahahawakan nito ang lo- 
kal na pamahalaan sa ilalim ng gu- 
byernong koalisyon. 

Sa kabilang panig, kung walang 
masasandigang armadong pwersang 
nasa ilalim ng pamumuno ng CPN- 
M, malaki ang peligrong lubusang 
mabuwag ang mga ito, mauk-ok ng 
bulok na reaksyunaryong pulitika, 
mapawi ang tuwirang pamumuno at 
impluwensya ng CPN-M sa masa at 
maglaho ang sariling lakas sa kasal- 
ukuyang mga base nito. 

Di rin maliit ang peligrong maa- 
aring ibunga ng pagsang-ayon ng 
CPN-M na ipaubaya ang kaligtasan 
ng mga lider at pwersa nito sa Ne- 
pal Army. Sa harap ng kawalan ng 


1 Caste - Sistema ng paghahati-hati ng lipunang Hindu na pinagbabatayan ng 
malupit na pagsasamantala at pang-aapi ng mga nasa matataas na andana ng 
caste sa mga nasa pinakamabababa. Isinasaad sa mga upisyal na dokumento ng 
estado ang caste na kinabibilangan ng bawat indibidwal batay sa uring pinanga- 
nakan. Alinsunod sa sistemang caste, ang mga galing sa pinakamabababang uri ay 
bawal makihalubilo o makakanti man lamang ng mga galing sa matataas na uri. 

..Ssusing usapin ang patu- 
loy na mahigpit na pagha- 
wak ng rebolusyonaryong 


partido sa sandata at ab- 
solutong pamumuno nito 
sa sariling hukbo. 


proteksyong maibibigay ng sariling 
hukbo at pwersang panseguridad, 
di maliit ang posibleng panganib 
na idulot nito sa kaligtasan ng mga 
lantad nang lider at pwersa ng CPN- 
M, kabilang na ang hukbo nito. Po- 
sibleng samantalahin ito ng mga 
ultra-reaksyunaryo, mga pwersa ng 
napabagsak na monarkiya, ng CIA o 
iba pang kontra-rebolusyonaryong 
pwersang lokal at dayuhan. 

Sa pagkakamit ng kapangyari- 
hang pampulitika at laluna sa patu- 
loy na pagtangan nito, susing usa- 
pin ang patuloy na mahigpit na 
paghawak ng rebolusyonaryong 
partido sa sandata at absolutong 
pamumuno nito sa sariling hukbo. 
Ito ang isinasaad ni Mao Zedong 
nang ideklara niyang “Ang kapang- 
yarihang pampulitika ay umuus- 
bong mula sa baril.” Bilang isang 
partidong nagtataguyod sa mga 
prinsipyo ng Marxismo-Leninismo- 
Maoismo, malaking hamon ang ka- 
kaharapin ng CPN-M sa pagpasok sa 
bagong sitwasyon, sa pagiging 
isang hayag na Partido at sa pagsa- 
sanib nito sa isang gubyerno sa 
kundisyong nakakandado ang armas 
ng hukbo nito. 

Ang matatag at matalas na pag- 
hawak at akmang riyalistikong apli- 
kasyon ng mga prinsipyo sa pagha- 
rap ng CPN-M sa pinapasok nitong 
bagong sitwasyon sa Nepal ay ma- 
giging mapagpasya hindi lamang sa 
lubos na pagsusulong ng mga de- 
mokratikong reporma, kundi pati sa 
pangangalaga ng mga ito at pagka- 
kamit ng higit pang mga rebolusyo- 
naryong tagumpay sa hinaharap. [B 

PU MATATAGUMPAY NA OPENSIBA NG BHB 


Ambus at disarma 
sa North Central 
Mindanao 


N ”" ng apat na malalakas na 
armas ang mga Pulang mandirigma ng 
Bagong Hukbong Bayan (BHB) sa North 
Central Mindanao sa isinagawa nilang pa- 
nanambang at operasyong disarma nitong 
Disyembre laban sa mga pwersa ng reak- 
syunaryong gubyerno. 

Ayon sa ulat ni Ka Cesar Renerio, taga- 
pagsalita ng National Democratic Front ng 
North Central Mindanao, isang M14 at 
isang karbin ang nasamsam ng Rexan Pe- 
rez Command noong Disyembre 7 nang dis- 
armahan nito ang isang elemento ng Civi- 
lan Armed Forces Geographical Unit 
(CAFGU) sa Silae, Malaybalay City. 

Nakumpiska naman ng isang iskwad ng 
BHB sa ilalim ng Eking Balacuit Command 
ang isang M203 grenade launcher at isang 
M16 sa ambus na inilunsad noong Disyem- 
bre 4 sa Barangay Tinagaan, Salay, Misa- 
mis Oriental. Lulan ng isang sasakyan ang 
apat na sundalo ng 8th IB ng Philippine 
Army nang tambangan sila bandang alas- 
2:40 ng hapon. Dalawang elemento ng mi- 
litar ang nasugatan habang kumaripas ng 
takbo ang dalawa pang sundalo sabay 
iwan ng kanilang mga sandata. 


Pananambang 
sa Masbate 


APAT ang napatay na mga elemento ng 
507th Provincial Mobile Group ng Philip- 
pine National Police (PNP) sa ambus na ini- 
lunsad ng BHB sa Placer, Masbate nitong 
Disyembre 17 ng hapon. Ayon sa mga pani- 
mulang ulat, dumaraan ang mga pulis sakay 
ng isang bangkang de-motor sa baybayin 
ng Barangay Manlut-od bandang ala-5:40 
ng hapon nang paputukan sila ng mga Pu- 
lang gerilya. 

N BALITA | 


Panukalang bansagang “komunista” ang BM, 

iba pa, binatikos 
BINATIKOS ni Cong. Satur Ocampo ng Bayan Muna ang 
panukala ni National Security Adviser Norberto Gonzales na 
upisyal na bansagang "mga komunista" o mga "prenteng orga- 
nisasyon ng mga komunista" ang Bayan Muna, Anakpawis at 
Gabriela Women's Party. Ayon kay Ocampo, lalo lamang nitong 
inuudyok ang militar na gawing target ng pamamaslang ang 
mga partidong ito. 

Layunin ng panukalang ito ni Gonzales na gawing upisyal 
ang malaon na niyang iginigiit na ipabilang o iugnay sa ar- 
madong kilusan ang mga ligal na progresibong partido at or- 
ganisasyon. 

Tinukoy ni Ocampo na ang mahigit 800 biktima ng ek- 
strahudisyal na pamamaslang ng mga death squad ng estado 
mula 2001 ay pawang binansagang mga komunista bago sila 
pinatay. Sa gayon, ani Ocampo, animo'y hatol ng kamatayan 
ang mabansagang maka-Kaliwa o komunista. 


12th ASEAN Summit, kinansela 


BIGLAANG kinansela ni Gloria Macapagal-Arroyo ang ika-12 
ASEAN (Association of South East Asian Nations) Summit noong 
Disyembre 8, dalawang araw bago ang nakatakdang pagpupu- 
long sa Cebu City ng mga lider ng sampung kasaping bansa. 
Walang naniwala na ang paparating noon na bagyong “Seniang” 
ang dahilan ng kanselasyon nito tungong Enero. 

Pampulitikang bagyo ang dahilan ng biglaang kanselasyon, 
ayon sa Bagong Alyansang Makabayan (BAYAN)-Central Visayas. 
Bago ang pagpapaliban ng ASEAN Summit, nagsisimula na ang 
mga kilos protesta sa Cebu City laban sa globalisasyon at iba 
pang imperyalistang dikta at nagsisimula na rin ang pagkulo sa 
Kamaynilaan ng mga pagkilos bunga ng pagraratsada ng mga 
alipures ni Arroyo sa Kongreso sa “pinasimpleng con-ass”. 

Dismayadong nagsiuwian ang mga dayuhang delegado ilang 
oras pagkatapos mapabatid sa kanila ang kanselasyon. Isa la- 
mang si Akira Amari, isang ministro ng Japan na hindi makapa- 
niwala sa rasong ibinigay ni Arroyo. Aniya, natatakot si Arroyo 
sa mga pagbabanta ng “mga terorista” kaya hindi itinuloy ang 
12th ASEAN Summit. Kinatigan ito ni Prime Minister Hun Sen ng 
Cambodia. Nawalan na ng kredibilidad ang gubyerno ng Pilipi- 
nas dahil dito, ayon sa isang pahayagan sa Thailand. 

Samantala, itinuloy pa rin ng International League of Peo- 
ples’ Struggle (ILPS) ang kanilang kontra-kumperensya laban 
sa militarismo ng US at gera laban sa terorismo. Tinalakay ng 
130 delegado mula sa 20 bansa ang mga implikasyon ng pan- 
daigdigang gera ng US at nagkaisa sa mga pamamaraan para 
labanan ito. Inilunsad ang kampanya sa East Asia at Oceania 
laban sa base militar ng US. Ang US ay may 850 base militar 
sa 138 bansa sa buong mundo. 

Hindi titigil ang mamamayan 
sa paglaban sa pakanang Cha-cha 


himeng Arroyo sa pagpipilit nitong itulak ang 

Cha-cha (charter change o pagpapalit ng konsti- 
tusyon) bago ang eleksyon sa Mayo 2007. Isa-isang 
nauunsyami ang mga pinapakana nitong pamamaraan 
para matupad ito. 

Una'y ibinasura ng Korte Suprema ang pekeng 
people's initiative na naglayong baguhin ang saligang 
batas sa pamamagitan ng petisyon umano ng milyun- 
milyong mamamayan. Nalantad ito bilang malaking 
panloloko ng mga alipures ni Arroyo. 

Makaraang maudlot ang pekeng people's initiative, 
ilang linggo lamang ang lumipas ay sinikap namang ilu- 
sot ng mga galamay ni Arroyo sa Kongreso ang “pina- 
simpleng constituent assembly” o “con-ass” na pumu- 
pwera sa Senado, pasa- 
gasang magtatrans- 
porma ng Mababang “4 
Kapulungan tungo sa 
asembliyang magba- & 
bago sa Pi 
anyo ng 
gubyerno 
mula presiden- 
syal tungong par- 
lamentaryo at mag- 
papaliban sa regular 
na eleksyon sa Mayo 
tungong Nobyembre sa 
ilalim na ng sistemang 
parlamentaryo. 


Ç hirens a ang mga kabiguang tinatamo ng re- 


Mga tampok 
sa isyung ito... 


Cha-cha, sinalubong 


ng protesta PAHINA 3 

Karapatan ng Pilipinas 
na ibilanggo si Smith 


Harap-harapang binaluktot ng maka-Arroyong mga 
kongresista ang batas at establisadong mga proseso 
para maipilit ito. Ang kanilang napakagarapal na ma- 
nipulasyon at pambabraso para ipilit ang “pinasim- 
pleng con-ass” ay umani ng matinding galit at mari- 
riing pagbatikos ng malawak na hanay ng mamama- 
yan. Nagbanta ang iba't ibang sektor ng paglulunsad 
ng walang patid na malalaking protesta na makapag- 
tutulak na sa rehimen sa bingit ng pagbabagsak. Na- 
pilitan si Arroyo na ipagpaliban muna ang “con-ass” 
para mapahupa ang kumukulong galit ng mamamayan. 

Gayunpaman, sinikap pa rin ni Arroyo na kumam- 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


